
PËR PËRCAKTIMIN E KRITEREVE, TË PROCEDURAVE, DOKUMENTACIONIT
DHE MASËS SË PËRFITIMIT TË
NDIHMËS EKONOMIKE

Në  mbështetje të  nenit 100  të  Kushtetutës dhe të neneve 10, pikat 1 dhe 6, 20, pika 2, e 43, të ligjit nr. 9355, datë 10.3.2005, “Për ndihmën dhe  shërbimet  shoqërore”,  të  ndryshuar,  me propozimin e ministrit të Mirëqenies Sociale dhe
Rinisë, Këshilli i Ministrave

VENDOSI:

I.	SUBJEKTET,	KRITERET	DHE DOKUMENTACIONI PËR PËRFITIMIN E NDIHMËS EKONOMIKE
1.   Ndihma   ekonomike   shpërndahet   sipas procedurave të përcaktuara në këtë vendim.
2. Ndihmë ekonomike përfitojnë:
a) familjet në nevojë;
b) jetimët të cilët nuk janë në institucione;
c) prindërit  me  më  shumë  se  2  fëmijë  të
lindur  njëherësh,  që  u  përkasin  familjeve  në nevojë;
ç) viktimat	e	trafikimit,	pas	daljes	nga institucionet  e  përkujdesjes  shoqërore  deri  në
çastin e punësimit të tyre;
d) viktimat	e	dhunës	në	marrëdhënie
familjare, për periudhën e vlefshmërisë së urdhrit të mbrojtjes ose të urdhrit të menjëhershëm të
mbrojtjes.
3. Ndihma  ekonomike,  për  familjet  pa  të
ardhura  ose  me  të  ardhura  të  pamjaftueshme, është  një  pagesë  që  jepet  në  formën  e  një
shpërblimi  mujor  në  lekë,  e  cila  kufizohet në kohë, për një periudhë jo më shumë se 5 vjet.
Kufizimi në kohë i ndihmës ekonomike nuk aplikohet, për:
a) familjet, anëtarët e së cilës janë mbi moshë pune;
b) familjet me kryefamiljare gra, me të paktën një fëmijë që ndjekin arsimin bazë.
4. Për	të	përfituar	ndihmë	ekonomike, subjektet  e  përcaktuara  në  pikën  2  të  këtij
vendimi,	paraqesin	dokumentacionin	e mëposhtëm:
4.1 Për familjet në nevojë, kryetari i familjes/
anëtari  madhor,  së  bashku  me  bashkëshorten,
kur ka një të tillë, kërkojnë të aplikojnë pranë administratorit	shoqëror	të	seksioneve	të
ndihmës   dhe   të   shërbimeve   shoqërore   në
bashkinë/njësinë	administrative,	ku	kanë vendbanimin duke paraqitur, si më poshtë:
a) Kopjen	e	kartës	së	identitetit	të aplikantëve;
b) Certifikatën  e  pronësisë,  të  lëshuar  nga
Zyra e Regjistrimit të Pasurive të Paluajtshme/
vërtetimin e lëshuar nga Zyra e Kadastrës, apo aktin e marrjes në pronësi ose në përdorim të
tokës, për zonat ku regjistrimi i pronësisë nuk ka përfunduar ende.
4.1.1 Për rastet që janë në proces zgjidhjeje martese dhe ende nuk ka një vendim gjykate të formës së prerë, dokumentacioni i përcaktuar në pikën	4.1,	paraqitet	i ndarë	nga secili bashkëshort.	Krahas	këtij		dokumentacioni paraqitet	edhe	vërtetimi  i		gjykatës	që bashkëshortët janë në proces zgjidhjeje martese.
4.1.2 Për familjet në nevojë, që në përbërje të tyre kanë invalidë pune apo persona me aftësi të kufizuara  që  përfitojnë  pagesë  për  aftësinë  e
kufizuar, krahas dokumentacionit të përcaktuar në pikën 4.1, paraqesin edhe kopjen e vërtetimit të Komisionit Mjekësor të Caktimit të Aftësisë për Punë.
4.1.3  Për  fëmijët e  familjeve në  nevojë, që ndjekin arsimin bazë, paraqesin edhe vërtetimin për ndjekjen e shkollës të lëshuar nga shkolla, i
cili është i detyrueshëm për t’u dorëzuar dy herë
brenda një viti shkollor, për të përfituar pagesën shtesë.
4.1.4  Për  fëmijët  e  familjeve  në  nevojë  që vaksinohen paraqesin edhe fotokopje nga libri i shëndetit të fëmijës për vaksinën e kryer sipas kalendarit  të  detyrueshëm  për  grup-moshat  e fëmijëve, për të përfituar pagesën shtesë.
4.2 Jetimët, të cilët nuk janë në institucione,
paraqesin pranë administratorit     shoqëror të seksioneve të ndihmës dhe të shërbimeve shoqërore në bashkinë/njësinë administrative:
a) kopjen e kartës së identitetit;
b) kopjen e noterizuar për statusin e jetimit, sipas  kërkesave  të  parashikuara  në  ligjin  për statusin e jetimit, të ndryshuar.
4.3  Prindërit me  më  shumë se  2  fëmijë të
lindur  njëherësh,  që  u  përkasin  familjeve  në nevojë, plotësojnë dokumentacionin e përcaktuar në pikën 4.1 të këtij vendimi.
4.4  Viktimat  e  trafikimit,  pas  daljes  nga institucionet  e  përkujdesjes  shoqërore  deri  në çastin e punësimit të tyre, paraqesin:
a) kopjen e kartës së identitetit;
b)  vërtetimin  e  trajtimit  në  institucionet  e
përkujdesjes shoqërore, të lëshuar brenda 30 ditëve të fundit.
4.5.	Viktimat	e	dhunës	në	marrëdhënie familjare, për periudhën e vlefshmërisë së urdhrit
të mbrojtjes ose të urdhrit të menjëhershëm të mbrojtjes paraqesin:
a) kopjen e kartës së identitetit;
b)	urdhrin	e	mbrojtjes	ose	urdhrin	e
menjëhershëm   të    mbrojtjes,   për    rastet    e
parashikuara në shkronjën “d”, të pikës 2, të këtij
vendimi.
II.	PROCEDURA	E	APLIKIMIT	PËR
PËRFITIMIN E NDIHMËS EKONOMIKE
1.	Administratori	shoqëror,	në	prani	të
kryetarit të familjes/anëtarit madhor, së bashku me bashkëshorten, kur ka një të tillë, kur aplikon
për   ndihmë   ekonomike,   hedh   në   Regjistrin
Elektronik Kombëtar, brenda 10 ditëve të para të
muajit, të dhënat e mëposhtme:
a)	Formularin	për	aplikim	për	ndihmë
ekonomike, sipas shtojcës 1, që i bashkëlidhet këtij vendimi është pjesë përbërëse e tij dhe përmbledh informacionin për:
i)  demografinë	e	familjes,	arsimin	dhe
punësimin;
ii) llojin e banesës;
iii) pasuritë/asetet familjare;
iv)  të  ardhurat  nga  programet  e  mbrojtjes
shoqërore dhe të ardhurat e tjera.
2. Administratori   shoqëror,   pasi   verifikon
situatën socialekonomike të familjeve në nevojë, kur futen për herë të parë në skemë, si dhe dy
herë në vit për të gjitha familjet që përfitojnë ndihmë     ekonomike,     hedh     në     Regjistrin
Elektronik Kombëtar të dhënat sipas formularit në shtojcën 2, që i bashkëlidhet këtij vendimi dhe është pjesë përbërëse e tij.
3.	Administratori	shoqëror,	në	prani	të
kryetarit të familjes/anëtarit madhor, së bashku me bashkëshorten, kur ka një të tillë, hedh në
Regjistrin Elektronik Kombëtar deklaratën, sipas shtojcës 3, që është pjesë përbërëse e vendimit të përfitimit të ndihmës ekonomike dhe që plotësohet çdo 3 (tre) muaj.
4. Administratorët shoqërorë janë të detyruar që dokumentet e përcaktuara në pikën 4, të kreut
I,  dhe  pikat  1,  2  dhe  3,  të  kreut II,  të  këtij
vendimi, t’i ruajnë sipas legjislacionit në fuqi për
ruajtjen e dokumentacionit.
5. Ndryshimi i vendbanimit të përfituesve të ndihmës ekonomike shoqërohet me transferimin
e dokumentacionit pranë bashkisë/njësisë administrative të vendbanimit të ri.
6. Struktura përgjegjëse për shërbimet sociale në	bashki	përgatit	projektvendimin	për
familjet/individët që kërkojnë të trajtohen me ndihmë ekonomike, në bazë të të dhënave të gjeneruara nga administratori shoqëror dhe e paraqet për miratim pranë këshillit bashkiak, i cili brenda datës 20 të çdo muaji merr vendimin për propozim për familjet/individët përfitues të ndihmës ekonomike dhe ia përcjell Drejtorisë Rajonale të Shërbimit Social Shtetëror.
7.  Drejtoria	Rajonale	e	Shërbimit	Social
Shtetëror, pas ardhjes së vendimit për propozim
nga këshilli bashkiak, verifikon të dhënat e hedhura në  Regjistrin  Elektronik  Kombëtar,  konfirmon
saktësinë e tyre pranë autoriteteve shtetërore përgjegjëse dhe në bazë të aplikimit të formulës së
pikëzuar për familjet në nevojë, gjeneron vendimin për përfitimin e ndihmës ekonomike, përkatësisht:
a) Për familjet/individët përfitues të ndihmës ekonomike dhe masën e përfitimit të tyre;
b) Për familjet/individët jopërfitues me arsyen përkatëse të refuzimit.
8.  Strukturat	e	Fondit	të	Sigurimit	të
Detyrueshëm  të  Kujdesit  Shëndetësor,  mjeku  i
familjes dhe administratori shoqëror, koordinojnë procesin e dhënies së ndihmës ekonomike, duke
bërë të mundur dhënien e informacionit për kryerjen e kontrollit mjekësor bazë, për personat e
grup-moshës 35–70 vjeç. Administratori shoqëror ka detyrimin të njoftojë 3 muaj rresht, para muajit
të lindjes, personat e grup-moshës 35–70 vjeç që përfitojnë ndihmë ekonomike për kryerjen e kontrollit mjekësor bazë, në një nga ditët e muajit të lindjes. Personi i njoftuar është i detyruar të paraqitet në muajin pasardhës të muajit të lindjes me një vërtetim nga qendra shëndetësore që ka kryer kontrollin mjekësor bazë. Fondi i Sigurimit të Detyrueshëm të Kujdesit Shëndetësor, brenda 7 ditëve kalendarike, nëpërmjet strukturave rajonale të tij, dërgon informacionin e nevojshëm pranë administratorit shoqëror.
9. Përjashtohen  nga  përfitimi  i  ndihmës ekonomike,  për  një  periudhë  gjashtë  mujore,
familjet të cilat kanë në përbërje të tyre edhe një
anëtar  të  vetëm  që  plotëson  kushtet  e mëposhtme:
a) Kryen ndarje të qëllimshme të anëtarëve të familjes, kur nuk krijohet një kurorë e re, me
përjashtim të rastit vajzë nënë;
b) Nuk tërheq ndihmën ekonomike, brenda
një afati 10-ditor nga dita e depozitimit në llogarinë bankare/kryerjes së pagesave nga Posta
Shqiptare, për përfituesit e ndihmës ekonomike me përjashtim të rasteve kur kjo ka ndodhur për shkaqe të arsyeshme si shëndetësore dhe fatkeqësi;
c) Refuzon verifikimin e situatës social- ekonomike në familje. Refuzimi dokumentohet
me procesverbal, sipas shtojcës 4;
ç) Fsheh informacionin apo kryen deklarim të
rremë mbi  të dhënat e kërkuara në shkronjën
“a”, të pikës 1, të kreut II, të këtij vendimi;
d) Nuk deklaron ndryshimet e situatës social- ekonomike  në  deklaratën  e  paraqitjes  çdo  tre
muaj të familjes;
dh)	Refuzojnë	përfshirjen	në	kurset	e
formimit profesional ose refuzojnë ofertat e përshtatshme për punë të zyrave të punës, për anëtarët në moshë aktive pune të familjeve përfituese  të  skemës  së  ndihmës  ekonomike, sipas përcaktimeve të legjislacionit në fuqi për nxitjen e punësimit;
e) Anëtarët në moshë aktive pune të aftë për punë, nuk rezultojnë punëkërkues të papunë, apo
të vetëpunësuar pranë zyrave të punës.
10.  Drejtoria  Rajonale  e  Shërbimit  Social
Shtetëror, i dërgon Kryetarit të Bashkisë vendimin:
a) për të njoftuar kërkuesit për përfitimin e ndihmës ekonomike;
b) për   të   kryer   veprimet   financiare,   për kryerjen e pagesës, për përfituesit e ndihmës ekonomike.
11. Pagesat e ndihmës ekonomike, në masën e
përcaktuar në kreun III të këtij vendimi, paguhen nga  shërbimet  bankare  ose  Posta  Shqiptare,
pranë bashkive/njësive administrative ku ka vendbanimin përfituesi. Bashkia merr masa që këto pagesa të merren të plota nga përfituesit dhe të mos tarifohen/komisionohen.
12.   Njësia   administrative,   me   kërkesë   të qytetarit, e pajis atë me dokument që vërteton se
trajtohet me ndihmë ekonomike, duke përcaktuar
masën e përfitimit dhe periudhën e trajtimit.
13. Këshilli bashkiak ka të drejtë të trajtojë me
ndihmë ekonomike familjet aplikuese, të cilat nuk janë shpallur përfituese nga sistemi i pikëzimit,
bazuar në vlerësimin socialekonomik të kryer nga administratori   shoqëror.   Këto  familje  do   të
trajtohen  nga  fondi  i  kushtëzuar  për bllokndihmën  ekonomike deri në 6% dhe/ose
me fonde të buxhetit vendor. Mënyra e dhënies së ndihmës ekonomike, për familjet që nuk janë shpallur përfituese nga sistemi i pikëzimit, përcaktohet me udhëzim të ministrit përgjegjës për çështjet sociale.
III. MASA E NDIHMËS EKONOMIKE
1. Përllogaritja e masës së plotë të ndihmës ekonomike, për familjet e përzgjedhura në bazë
të formulës së pikëzimit, bëhet sipas strukturës së familjes, por nuk mund të jetë më e lartë se 8 000
(tetë mijë) lekë në muaj.
2. Kur në përbërjen e strukturës së familjes,
për efekt të llogaritjes së masës së ndihmës ekonomike,  mbetet  vetëm  një  anëtar,  masa  e
ndihmës ekonomike për këtë të fundit është ajo e llogaritur për këtë anëtar.
3.  Për  bashkëshortët  në  proces  zgjidhjeje martese, kur ende nuk ka një vendim gjykate të
formës së prerë, masa e ndihmës ekonomike për secilin bashkëshort, do të jetë e përllogaritur në
bazë të strukturës së familjes, sipas pikës 2, të kreut III, të këtij vendimi.
4. Masa e ndihmës ekonomike, në muaj, për prindërit e fëmijëve të lindur është, si më poshtë:
a)  trinjakë  3  000  (tre  mijë)  lekë,  për  çdo fëmijë;
b) katërnjakë 4 000 (katër mijë) lekë, për çdo fëmijë;
c) pesënjakë 5 000 (pesë mijë) lekë, për çdo fëmijë.
Kjo  ndihmë  ekonomike  përfitohet  deri  në mbarimin e arsimit bazë, por jo më shumë se 18
vjeç.
5. Masa e ndihmës ekonomike për viktimat e
trafikimit është 3 000 (tre mijë) lekë në muaj. Kjo ndihmë ekonomike përfitohet pas daljes nga institucionet e përkujdesjes shoqërore, deri në çastin e punësimit të tyre.
6.   Masa   e   ndihmës  ekonomike  për  çdo viktimë të dhunës në marrëdhëniet familjare, të
përcaktuar në urdhrin e mbrojtjes apo urdhrin e menjëhershëm  të  mbrojtjes,  është  3  000  (tre mijë)  lekë  në  muaj.  Kjo  ndihmë  ekonomike përfitohet  gjatë  periudhës  së  vlefshmërisë  të urdhrit të mbrojtjes ose urdhrit të menjëhershëm të   mbrojtjes,   të   përcaktuar   në   vendimin   e gjykatës.
7. Masa e ndihmës ekonomike, për çdo jetim, është 3 000 (tre mijë) lekë në muaj. Kjo ndihmë
ekonomike përfitohet nga jetimët që nuk janë në institucione deri në çastin e punësimit të tyre.
8. Anëtarët  e  familjes,  fëmijë,  për  të  cilët vërtetohet  që  ndjekin  arsimin  bazë  deri  në
moshën 16 vjeç, marrin një shtesë në masën 300 (treqind) lekë në muaj gjatë vitit shkollor.
9.  Anëtarët  e  familjes,  fëmijë,  për  të  cilët vërtetohet se janë vaksinuar sipas kalendarit të
vaksinimit,  marrin  një  shtesë  në  masën  100 (njëqind) lekë, për çdo vaksinë të kryer.
10. Për anëtarin e familjes në nevojë, që është person me aftësi të kufizuara, invalid pune, nuk
llogaritet masë ndihme ekonomike në strukturën e masës së ndihmës ekonomike për familjen.
11. Të drejtën për ta tërhequr dhe marrë në dorëzim  ndihmën  ekonomike  për  familjet  në
nevojë  e  ka  bashkëshortja.  Për  rastet  kur  në
strukturën e familjes bashkëshortja mungon  të drejtën e tërheqjes e ka kryetari i familjes.
IV. DISPOZITA TË FUNDIT
1. Ngarkohen	të	gjitha	organet	e
administratës shtetërore dhe njësitë e qeverisjes vendore, të përcaktuara në pikën 1, për zbatimin
e këtij vendimi.
2. Ngarkohet ministri përgjegjës për çështjet sociale  të  nxjerrë  udhëzimet  e  nevojshme  në zbatim të vendimit.
3. Vendimi	nr.	904,	datë	12.12.2012,	i Këshillit   të   Ministrave,   “Për   përcaktimin   e kritereve, të procedurave dhe dokumentacionit të përfitimit  të   ndihmës   ekonomike,   në   zonat pilot”,  i  ndryshuar,  dhe  vendimi  nr.787,  date 14.12.2005,	i	Këshillit	të	Ministrave,	“Për përcaktimin e kritereve, të procedurave dhe të masës  së  ndihmës  ekonomike”,  i  ndryshuar, shfuqizohen.
Ky  vendim  hyn  në  fuqi  pas  botimit  në Fletoren Zyrtare.

